**এরিক ব্যানা** (ইংরেজি: Eric Bana) নামে পরিচিত **এরিক বানাদিনোভিচ** (জন্ম: ৯ আগস্ট ১৯৬৮) হলেন একজন অস্ট্রেলীয় অভিনেতা ও কৌতুকাভিনয়শিল্পী। তিনি স্কেচ কৌতুকাভিনয় ধারাবাহিক *ফুল ফ্রন্টাল* দিয়ে তার কর্মজীবন শুরু করেন। তার অভিনীত প্রথম চলচ্চিত্র *দ্য ক্যাসল* (১৯৯৭) বিশ্বব্যাপী দর্শকদের নজর কাড়ে। পরবর্তীতে তিনি জীবনীমূলক অপরাধধর্মী চলচ্চিত্র *চোপার* (২০০০)-এ অভিনয় করে সমাদৃত হন। এক দশকের অধিক সময়ে অস্ট্রেলীয় টিভি অনুষ্ঠান ও চলচ্চিত্রে কাজ করার পর তিনি যুদ্ধভিত্তিক *ব্ল্যাক হক ডাউন* (২০০১) ও স্ট্যান লির মার্ভেল কমিকসের *হাল্ক* (২০০৩) চলচ্চিত্রে নাম ভূমিকায় অভিনয় করে হলিউডে গ্রহণযোগ্যতা অর্জন করেন। পরবর্তীকালে তিনি মহাকাব্যিক *ট্রয়* (২০০৪) ছবিতে হেক্টর, স্টিভেন স্পিলবার্গের ঐতিহাসিক নাট্য ও রাজনৈতিক থ্রিলারধর্মী *মিউনিখ* (২০০৫) ছবিতে মুখ্য চরিত্রে, *দ্য আদার বলেইন গার্ল* (২০০৮) ছবিতে ইংল্যান্ডের অষ্টম হেনরি, বিজ্ঞান কল্পকাহিনীমূলক *স্টার ট্রেক* (২০০৯) ছবিতে খলনায়ক নিরো, এবং *কিং আর্থার: লিজেন্ড অব দ্য সোর্ড* (২০১৭) ছবিতে রাজা ইউটার চরিত্রে অভিনয় করেন।

প্রারম্ভিক জীবন
---------------

ব্যানা ১৯৬৮ সালের ৯ই আগস্ট অস্ট্রেলিয়ার ভিক্টোরিয়া প্রদেশের মেলবোর্ন শহরে জন্মগ্রহণ করেন। তার পিতা ইভান একজন ক্রোয়েশীয়। তিনি ক্যাটারপিলার ইনকরপোরেটেডের লজিস্টিকস ম্যানেজার হিসেবে কাজ করতেন। তার মাতা এলিনর জার্মান বংশোদ্ভূত চুলবিন্যাসকারী। তিনি জার্মানির মানহাইমের নিকটস্ত একটি শহরে জন্মগ্রহণ করেছিলেন। ব্যানার বড় ভাইয়ের নাম অ্যান্থনি। ব্যানা মেলবোর্নের টুলামেরিনে বেড়ে ওঠেন এবং প্যানলেই অ্যান্ড এসেনডন গ্রামার স্কুলে পড়াশোনা করেন।

কর্মজীবন
--------

২০০৭ সালে *লাকি ইউ* ছবির উদ্বোধনী প্রদর্শনীতে ব্যানা।
অস্ট্রেলীয় চলচ্চিত্র *দ্য ক্যাসল* (১৯৯৭) দিয়ে ব্যানার চলচ্চিত্রে অভিষেক হয়। ছবিটি অপ্রত্যাশিতভাবে সমালোচনামূলক ও বাণিজ্যিকভাবে সফল হয় এবং অস্ট্রেলিয়ার বক্স অফিসে ১০,৩২৬,৪২৮ অস্ট্রেলীয় ডলার আয় করে। এই ছবির সফলতা দিয়ে তিনি বিশ্বব্যাপী দর্শকদের নজর কাড়েন। পরবর্তীতে তিনি অস্ট্রেলীয় অখ্যাত অপরাধী চোপার রিডের জীবনী অবলম্বনে নির্মিত জীবনীমূলক অপরাধধর্মী চলচ্চিত্র *চোপার* (২০০০)-এ অভিনয় করেন। মার্কিন চলচ্চিত্র সমালোচক রজার ইবার্ট ব্যানা সম্পর্কে বলেন, "এরিক ব্যানা নামে যে কৌতুকাভিনেতাকে চলচ্চিত্র নির্মাতারা পেয়েছেন, আমি মনে করি, একজন ভবিষ্যৎ তারকা... তার যে গুণ রয়েছে তা কোন অভিনয়ের স্কুলে শিখাতে পারবে না এবং অল্প সংখ্যক অভিনয়শিল্পীই তার সাথে একীভূত হতে পারবে।" ছবিটি সমালোচনামূলক ও বাণিজ্যিকভাবে সফল হয় এবং ২০০১ সালে প্রদত্ত অস্ট্রেলিয়ান ফিল্ম ইনস্টিটিউট পুরস্কারে শ্রেষ্ঠ চলচ্চিত্র বিভাগে মনোনীত হয়। ব্যানা তার কাজের জন্য শ্রেষ্ঠ অভিনেতা বিভাগে অস্ট্রেলিয়ান ফিল্ম ইনস্টিটিউট পুরস্কার লাভ করেন।

২০০১ সালে তিনি রিডলি স্কটের যুদ্ধভিত্তিক *ব্ল্যাক হক ডাউন* (২০০১)-এ মার্কিন সৈনিক চরিত্রে কাজ করেন। রাসেল ক্রোর সুপারিশ ও *চোপার* ছবিতে ব্যানার অভিনয়ে মুগ্ধ স্কট তার কোন অডিশন নেন নি। তাকে স্ট্যান লির মার্ভেল কমিকসের *হাল্ক* (২০০৩) চলচ্চিত্রে নাম ভূমিকায় দেখা যায়। চলচ্চিত্রটি মিশ্র প্রতিক্রিয়া লাভ করে এবং বক্স অফিসে মাঝারি আয় করে। কিন্তু ব্যানার অভিনয় প্রশংসিত হয় এবং তিনি একটি স্যাটার্ন পুরস্কারের মনোনয়ন লাভ করেন।

পরবর্তীকালে তিনি মহাকাব্যিক *ট্রয়* (২০০৪) ছবিতে হেক্টর, স্টিভেন স্পিলবার্গের ঐতিহাসিক নাট্য ও রাজনৈতিক থ্রিলারধর্মী *মিউনিখ* (২০০৫) ছবিতে মুখ্য চরিত্রে, *দ্য আদার বলেইন গার্ল* (২০০৮) ছবিতে ইংল্যান্ডের অষ্টম হেনরি, বিজ্ঞান কল্পকাহিনীমূলক *স্টার ট্রেক* (২০০৯) ছবিতে খলনায়ক নিরো চরিত্রে অভিনয় করেন।

২০১৪ সালে তিনি *ডেলিভার আস ফ্রম ইভল* চলচ্চিত্রে অতিপ্রাকৃত মামলা তদন্তকারী পুলিশ সার্জেন্ট রাল সার্চি চরিত্রে অভিনয় করেন। চলচ্চিত্রটি বিশ্বব্যাপী ৮৭.৯ মিলিয়ন মার্কিন ডলার আয় করে। ২০১৬ সালের এপ্রিল মাসে তিনি রিকি গারভাইসের *স্পেশাল করেসপন্ডেন্টস*-এ বেতার সাংবাদিক ফ্র্যাংক বনেভিল চরিত্রে কাজ করেন। ছবিটি নেটফ্লিক্সে মুক্তি দেওয়া হয়। গাই রিচি পরিচালিত কাল্পনিক মহাকাব্যিক *কিং আর্থার: লিজেন্ড অব দ্য সোর্ড* (২০১৭) ছবিতে ব্যানা ব্রিটেনের রাজা ও ভবিষ্যৎ রাজা আর্থারের পিতা ইউটার পেন্ড্রাগন চরিত্রে অভিনয় করেন।

তথ্যসূত্র
---------

1. ↑  জুসিম, ম্যাথিউ (৯ আগস্ট ২০১৭)। "Eric Bana's Best Roles, Most Badass Body Transformations"। *মেন্‌স জার্নাল* (ইংরেজি ভাষায়)। সংগ্রহের তারিখ ৯ আগস্ট ২০১৮।
2. ↑  রাদোস, ইভিচা (১২ মার্চ ২০০৬)। "Eric Bana: On the official documents I am still Eric Banadinović"। *জুতার্নজি লিস্ট* (ক্রোয়েশীয় ভাষায়)। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১৮।
3. ↑  মাতিচ, এ. (১০ মার্চ ২০০৬)। "Rebecca fall for me because I am – Croat"। *স্লোবদনা দালমাচিজা* (ক্রোয়েশীয় ভাষায়)। সংগ্রহের তারিখ ৯ আগস্ট ২০১৮।
4. ↑  "Eric Bana, porijekom Hrvat, novi James Bond?" [Eric Bana, a Croat in origin, the new James Bond?]। *ইনডেক্স* (ক্রোয়েশীয় ভাষায়)। ২ আগস্ট ২০০৪।
5. 1 2  উইলিস, ডমিনিক। "Eric Bana – Biography"। *টক টক*। টক টক গ্রুপ। ২৬ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১৮।
6. 1 2  উইলিস, ডমিনিক। "Eric Bana – Biography"। *টিসকালি ফিল্ম অ্যান্ড টিভি*। ১৪ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১৮।
7. ↑  Strickland, Christopher (জুলাই ২০০০)। "Director's Cut: Andrew Dominik's "Chopper""। *If Magazine*।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
8. ↑  Ebert, Roger (১ জুন ২০০১)। "Review of "Chopper""। *RogerEbert.com*। ৪ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০১৮।
9. ↑
10. ↑  Woods, Stacey (ফেব্রুয়ারি ২০০২)। "First Buzz: The Incredible Hulk"। *Elle*।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
11. ↑  Mathews, Jack (২০ জুন ২০০৩)। "Beast for the Eyes"। *নিউ ইয়র্ক ডেইলি নিউজ*। সংগ্রহের তারিখ ১৩ আগস্ট ২০১৮।
12. ↑  "Awards for Eric Bana"। *Internet Movie Database*। সংগ্রহের তারিখ ১৩ আগস্ট ২০১৮।
13. ↑  "Troy"। *বক্স অফিস মোজো*। সংগ্রহের তারিখ ১৩ আগস্ট ২০১৮।
14. ↑  "Bana Republic"। *দি আইরিশ টাইমস*। ২০ জানুয়ারি ২০০৬। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০১৮।
15. ↑  Fischer, Paul (১৭ ফেব্রুয়ারি ২০০৮)। "Bana Takes on Kings and Icons"। *ফিল্ম মান্থলি*। সংগ্রহের তারিখ ১৩ আগস্ট ২০১৮।
16. ↑  "Star Trek (2009)"। *রটেন টম্যাটোস*। সংগ্রহের তারিখ ১৩ আগস্ট ২০১৮।
17. ↑  "Star Trek (2009)"। *বক্স অফিস মোজো*। সংগ্রহের তারিখ ১৩ আগস্ট ২০১৮।
18. ↑  Pringle, Gill (১৮ আগস্ট ২০১৪)। "My role from hell: Eric Bana on starring in cop drama 'Deliver us From Evil'"। *দি ইন্ডিপেন্ডেন্ট*। লন্ডন। সংগ্রহের তারিখ ১৩ আগস্ট ২০১৮।
19. ↑  "Deliver Us From Evil (2014"। *বক্স অফিস মোজো*। সংগ্রহের তারিখ ১৩ আগস্ট ২০১৮।
20. ↑  Kroll, Justin (৩১ অক্টোবর ২০১৪)। "Eric Bana and Ricky Gervais to Star in Remake of French Comedy 'Special Correspondents'"। *Variety*। সংগ্রহের তারিখ ১৩ আগস্ট ২০১৮।
21. ↑  White, James (৯ অক্টোবর ২০১৫)। "Eric Bana Will Be Uther In Knights Of The Round Table: King Arthur"। *Empire*। সংগ্রহের তারিখ ১৩ আগস্ট ২০১৮।

বহিঃসংযোগ
---------


উইকিমিডিয়া কমন্সে **এরিক ব্যানা** সংক্রান্ত মিডিয়া রয়েছে।

* অলমুভিতে এরিক ব্যানা উইকিউপাত্তে এটি সম্পাদনা করুন
* ইন্টারনেট মুভি ডেটাবেজে এরিক ব্যানা উইকিউপাত্তে এটি সম্পাদনা করুন (ইংরেজি)
* টার্নার ক্লাসিক মুভিজ ডেটাবেজে এরিক ব্যানা উইকিউপাত্তে এটি সম্পাদনা করুন (ইংরেজি)
* রটেন টম্যাটোসে এরিক ব্যানা (ইংরেজি)


| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* স্পেন
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র
* নেদারল্যান্ডস
* পোল্যান্ড

 |
| জীবনীমূলক অভিধান | 
* জার্মানি

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* মিউজিকব্রেইন্‌জ শিল্পী
* সুডক (ফ্রান্স)
	+ ১
* ট্রোভ (অস্ট্রেলিয়া)
	+ ১

 |